          ROMÂNIA                                                                          

    JUDEŢUL  IAŞI                                                                        

MUNICIPIUL  PAŞCANI                 

   CONSILIUL  LOCAL                                                      

                                    HOTARAREA    NR.  1
din 28.02.2011
privind aprobarea planului de acţiuni sau de lucrări de interes local, ce vor fi executate de către beneficiarii venitului minim garantat 
în anul 2011
                              Consiliul Local al municipiului Paşcani, judeţul Iaşi;

                              In conformitate cu prevederile art.6 aliniatele (2), (7), (8) şi (9) din Legea nr.416/2001, privind venitul minim garantat, actualizată până la data de 01.01.2011;

                              Având în vedere prevederile art.28 alin.(1)-(7) din Hotărârea Guvernului nr.50/2011 pentru aprobarea Normelor metodologice de aplicare a prevederilor Legii nr. 416/2001, privind venitul minim garantat, actualizată;

In conformitate cu prevederile art. 36 alin. (2) lit. d) si alin.(6) lit a), punctele 2 si 16, ale art. 45 alin. (2) lit. e) si ale alin. (6)  din Legea nr.215/2001, privind administraţia publică locală, republicată, cu modificarile si completarile ulterioare;

                              Având în vedere propunerea initiatorului proiectului de hotarare, primarul municipiului Pascani si expunerea de motive a initiatorului, inregistrata sub nr. 2815/04.02.2011;

                              Având în vedere raportul de specialitate întocmit de  Serviciul Gospodărie Comunală  si  Serviciul Comunitar de Asistenţă Socială, Protecţie Socială şi Autoritate Tutelară din cadrul Primăriei municipiului Paşcani, inregistrat sub nr. 2816/04.02.2011;

                      Avand in vedere  urmatoarele avize  ale comisiilor de specialitate din cadrul Consiliului Local  al municipiului Pascani:
· Avizul Comisiei de prognoze economico-sociale, buget, finante, industrie, agricultura, silvicultura, prestari servicii, comert si IMM-uri, inregistrat sub nr. 181/23.02.2011;
· Avizul Comisiei juridice, ordine publicǎ, drepturile omului şi libertǎţi cetǎţenesti,  inregistrat sub nr. 199/23.02.2011;
In temeiul art.45  din Legea nr.215/2001,  privind administraţia publică locală, republicată, cu modificarile si completarile ulterioare,
H O T Ă R Ă Ş T E:

                Art.1.  Se aprobă planul de acţiuni sau de lucrări de interes local anual privind obiectivele şi lucrările comunitare, care vor fi realizate în anul 2011 de către potenţialii beneficiarii ai venitului minim garantat conform Anexei nr.1, parte integrantă la prezenta hotărâre.

                Art.2.  Se aprobă planul de acţiuni sau de lucrări de interes local lunar privind obiectivele şi lucrările comunitare, care vor fi realizate în anul 2011 de către beneficiarii venitului minim garantat conform Anexei nr.2, parte integrantă la prezenta hotărâre.

     Art.3. Serviciul Comunitar de Asistenţă Socială, Protecţie Socială şi Autoritate Tutelară are obligaţia de a transmite Agenţiei Judeţene pentru Prestaţii Sociale Iaşi, planul de acţiuni sau de lucrări de interes local,  aprobat prin hotărâre de către Consiliul Local.

      Art.4. Directia Gospodărie Comunală şi Serviciul Comunitar de Asistenţă Socială, Protecţie Socială şi Autoritate Tutelară vor prezenta lunar o situaţie cu lucrările efectuate în conformitate cu planul de activităţi aprobat pentru anul 2011.
                Art.5. Serviciul Gospodărie Comunală şi Serviciul Comunitar de Asistenţă Socială, Protecţie Socială şi Autoritate Tutelară, vor duce la indeplinire prevederile prezentei hotărâri.

                Art.6. Biroul Adminstraţie publică  va comunica în copie prezenta hotărâre:

  -Instituţiei Prefectului judeţului Iaşi;

  -Agenţiei pentru Prestaţii Sociale Iaşi;

  -Primarului municipiului Paşcani;

  -Directiei Gospodărie Comunală;

  -Serviciului Comunitar de Asistenţă Socială, Protecţie Socială şi Autoritate Tutelară;
  -Mass – media.
                       PREŞEDINTE   DE   ŞEDINŢĂ,                              
                              Consilier,  PANTAZI  DUMITRU                             

Contrasemnează  pentru legalitate

                                                                           SECRETARUL MUNICIPIULUI,

Cons. Jr. ZUZAN MIRCEA

